**Geivar Hasado Shlaimon** (s. 11. toukokuuta 1995, Göteborg, Ruotsi), taiteilijanimeltään **A36**, on ruotsalais-assyrialainen räppäri. Hän teki debyyttinsä vuonna 2020. Hänen musiikkinsa on saanut inspiraatiota muun muassa ranskalaisesta hip hopista.

Lapsuus
-------

Shlaimon on tehnyt musiikkia suurimman osan elämästään, mutta julkaisi ensimmäisen singlensä vasta vuonna 2020. Nuoruudessaan hän harrasti piirtämistä, tanssia, jalkapallon ja tenniksen peluuta. Ensimmäinen kirjain "A" hänen taiteilijanimessään viittaa Alien-kappaleeseen. "36" tulee postinumerosta 433 36, jonka alueella hän varttui Oluff Nilssonin tiellä Partillessa.

Ura
---

A36:n ensimmäisen kappaleen nimi oli "Alien". Se julkaistiin kesällä 2020. Kappale sai suosiota sosiaalisen median kautta ja se sijoittui Ruotsin 50 parhaan listalla kuuden parhaan joukkoon.*lähde?*

Debyyttinsä jälkeen hän julkaisi toisen singlensä nimeltä "Alé Alé" marraskuussa 2020. "Alé Alé" kertoo A36:n kotikaupungista Göteborgista ja ajasta hänen debyyttinsä jälkeen. "Alé Alé" pääsi Top 75 -listalle*lähde?* ja nousi ruotsalaisen "Heatseeker"-listan ykköseksi.

Noin kuukausi myöhemmin julkaistiin "Ego", jonka kansikuva jatkoi ulkomaalaista teemaa. Kappaleen nimi tulee hänen voittaja-asenteestaan ja tavoitteestaan olla parhain.

"Tamaka" julkaistiin maaliskuussa 2021. Se on kokeellinen uptempo-kappale, jossa on klubimainen tunnelma. "Tamaka" päätyi YouTubessa *Ruotsin paras musiikkivideo* -listalla 38 parhaan joukkoon.

"Samma gamla vanliga" julkaistiin 9. huhtikuuta 2021. Kappaleessa on nopeatempoinen rytmi ja laulu on rytmikkäämpää kuin A36:n aikaisemmissa melodisissa kappaleissa. "Samma gamla vanliga" sai suuren suosion TikTokissa ja oli kuukauden sisällä päässyt 24 tuhannen videon taustamusiikiksi. Kappale nousi Ruotsin 50 kuunnelluimman kappaleen listan kärkeen. Sama kappale päätyi 41. sijalle *Top Viral Spotify World* -sivustolla. "Samma gamla vanliga" nousi Ruotsin hittilistalle 4. kesäkuuta 2021.

*Kingsize*-lehti valitsi A36:n vuoden uudeksi tulijaksi vuonna 2020.

Elokuussa 2022 A36 esitti *Samma gamla vanligan* Allsång på Skansen -tapahtumassa.

Vaikutteet ja yhteistyöt
------------------------

A36 on saanut vaikutteita ranskalaisesta hip hopista. Djungeltrummanin tekemässä haastattelussa hän sanoo:

> »Kuuntelen paljon ranskalaista musiikkia ja olen kuunnellut sitä pitkään. Ranskassa hip hop -artistit ovat ainutlaatuisia ja hip hopilla voi tehdä itselleen uran. Musiikki saattaa usein myös muistuttaa muita tyylilajeja, kuten poppia. Se vie minua eteen päin. Teen musiikkia, jota kuuntelen mielelläni itse.»   
> (A36)
> 
> 

A36:lla on läheinen suhde Aden x Asmeen ja hän esiintyy kappaleella "Way Back på Adens" albumilla *Ingen efter tolv*.

Lähteet
-------

1. 1 2 3  Anna Rosenström: Partille-rapparen som gjort årets sommarplåga *Göteborgs-Posten*.  28. kesäkuuta 2021. Viitattu 28. kesäkuuta 2021. (ruotsiksi)
2. 1 2 3  A36 följer upp debuten med "Alé Alé" *Dopest*.  11. kesäkuuta 2021. Viitattu 11. kesäkuuta 2021. (ruotsiksi)
3. 1 2  A36: "Så länge du blir glad av min musik så har jag lyckats" - P3 Din Gata *Sveriges Radio*. Viitattu 11. kesäkuuta 2021. (ruotsiksi)
4. ↑  Sverigetopplistan: 24KGoldn tillbaka - och Per Gessle *Musikindustrin*.  16. marraskuuta 2020. Viitattu 11. kesäkuuta 2021. (ruotsiksi)
5. ↑  A36 är tillbaka med ett utomjordiskt tema på "EGO" *Dopest*.  18. joulukuuta 2021. Viitattu 11. kesäkuuta 2021. (ruotsiksi)
6. ↑  A36 börjar året med nya singeln Tamaka *Mynewsdesk*. Viitattu 11. kesäkuuta 2021. (ruotsiksi)
7. 1 2  A36 släpper "Samma gamla vanliga" *Mynewsdesk*. Viitattu 11. kesäkuuta 2021. (ruotsiksi)
8. ↑  Anna Rosenström: Spellista: Musiken du inte får missa just nu *gp.se*.  9. huhtikuuta 2021. Viitattu 11. kesäkuuta 2021. (ruotsiksi)
9. ↑  S.G.V🚀 - @a36official *www.instagram.com*. Viitattu 12. kesäkuuta 2021. (ruotsiksi)
10. ↑  Sverigetopplistan: Mer Måneskin, A36 i topp *Musikindustrin*.  7. kesäkuuta 2021. Viitattu 11. kesäkuuta 2021. (ruotsiksi)
11. ↑  Amanda Båmstedt: Helgens Spotifylista: A36 *Djungeltrumman*.  5. maaliskuuta 2021. Viitattu 11. kesäkuuta 2021. (ruotsiksi)
12. ↑  Aden gästas av Yasin, B.Baby & A36 på debut-soloalbumet 'Ingen efter tolv' *Dopest*.  10. maaliskuuta 2021. Viitattu 11. kesäkuuta 2021. (ruotsiksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz

 |

 |